L-Unjoni Ewropea laħqet ftehim dwar ir-regolamentazzjoni tas-sigaretti elettroniċi, l- e-cigarettes, parti mid-Direttiva l-ġdida dwar il-prodotti tat-tabakk li daħħlet fis-seħħ sena ilu. Dan kien l-aħħar punt tad-direttiva li ma kienx hemm qbil fuqu. L-istati membri qablu biex l-e-cigarettes jibqgħu jiġu kkunsidrati bħala prodott farmaċewtiku. Dawn tal-aħħar huma prodotti li jistgħu jintużaw mit-tobba biex jiskopru pazjenti x’mard għandhom, biex tingħata kura jew trattament jew jiġi pprevenut mard. Dan il-ftehim iħares li l-massimu ta’ nikotina f’kull cartridge ma jaqbiżx l-20mg/ml u li kull cartridge tkun ta’ daqs ta’ 2ml. Bi dħul fis-seħħ ta’ din ir-regolamentazzjoni, cartridges u e-cigarettes mhux konformi jkunu jistgħu jiġu rtirati mis-suq.